ปิดยูเทิร์นใต้สะพานสำโรง
เริ่มคืนนี้นาน 5 เดือน-ทำทางขึ้นลงรถไฟฟ้าสีเขียวสถานีสำโรง,ช.การช่างแจ้งปิดจุดกลับรถใต้สะพานข้ามคลองสำโรง เพื่อก่อสร้างทางขึ้นลงสถานีสำโรง ท่อระบายน้ำ ท่อร้อยสายไฟฟ้า เปิดให้เลี้ยวขวาแยกเทพารักษ์ 3 แทน เริ่ม 28 มี.ค. นาน 5 เดือน ผลงานสายสีเขียวถึงเดือน มี.ค.คืบ 52%,นายพรณรงค์ สิริโยธิน ผู้จัดการโครงการก่อสร้างรถไฟฟ้าสายสีเขียว ช่วงแบริ่ง-สมุทรปราการ บริษัท ช.การช่าง จำกัด เปิดเผยว่า เนื่องจากบริษัทจะก่อสร้างทางขึ้น-ลงสถานีรถไฟฟ้าสำโรง บริเวณใกล้แยกเทพารักษ์ พร้อมวางท่อระบายน้ำ จากเชิงสะพานข้ามคลองสำโรงเพื่อระบายไปลงคลองสำโรง และวางท่อร้อยสายไฟฟ้าใต้ดินช่วงดังกล่าว จึงมีความจำเป็นต้องปิดจุดกลับรถบริเวณใต้สะพานข้ามคลองสำโรง ตั้งแต่สำนักงานไปรษณีย์ สาขาสำโรงเหนือ จนถึงสถานีตำรวจภูธร สำโรงเหนือ,ตั้งแต่คืนวันเสาร์วันที่ 28 มีนาคม เป็นต้นไป ตลอด 24 ชม. เป็นระยะเวลา 5 เดือน ทั้งนี้ ระหว่างปิดจุดกลับรถใต้สะพานข้ามคลองสำโรงนั้น จะเปิดให้รถที่มาจากปู่เจ้าสมิงพราย สมุทรปราการ สามารถเลี้ยวขวาที่แยกเทพารักษ์ได้ จำนวน 3 ช่องทาง นอกจากนี้ จัดเดินรถทางเดียวในซอยนครทอง 1 และ 2 โดยให้รถเข้าทางซอยนครทอง 2 และออกทางซอยนครทอง 1 ส่วนรถที่จะเข้าออกซอยสุขุมวิท 90 (ซอยทองสุข) และโรงงานน้ำแข็ง สามารถเข้าออกได้ 1 ช่องทาง ที่ด้านหน้าอาคารแสงไทยเอนจิเนีย,นายพรณรงค์กล่าวว่า สำหรับความคืบหน้าโครงการก่อสร้าง ภาพรวมผลงานล่าสุดจนถึงเดือน มี.ค. ประมาณ 52% เป็นไปตามแผนงาน งานเสาเข็ม เสร็จครบ 100% ส่วนงานเสาตอม่อทางวิ่งรถไฟฟ้า เหลือบริเวณช่วงยกข้ามทางแยกใหญ่ เช่น แยกการไฟฟ้า แยกอนุสาวรีย์ช้างเอราวัณ และแยกเข้าศูนย์ซ่อมบำรุงรถไฟฟ้า (เดปโป้) คาดว่าจะแล้วเสร็จภายในสิ้นเดือน เม.ย.นี้ นอกจากนี้จะเร่งรัดงานวางคานตัวสถานีเพื่อเทพื้นสถานี ก่อน 4 แห่ง ได้แก่ สถานีเอราวัณ (E17) สถานีโรงเรียนนายเรือ (E18) สถานีแพรกษา (E21) และสถานีการเคหะสมุทรปราการ (E23) ก็จะเร่งให้เสร็จในเดือน เม.ย.นี้เช่นกัน ตามแผนงานจะต้องส่งมอบสถานี 4 แห่งแรกภายในเดือน มิ.ย.2559 และอีก 5 สถานีหลัง ได้แก่ สถานีสำโรง (E15) สถานีปู่เจ้าสมิงพราย (E16) สถานีสมุทรปราการ (E19) สถานีศรีนครินทร์ (E20) สถานีสายลวด (E22) ส่งมอบภายในเดือน ส.ค. 2559 สำหรับงานก่อสร้างด้านโยธาทั้งโครงการจะแล้วเสร็จภายในปี 2560.
ช.การช่างแจ้งปิดจุดกลับรถใต้สะพานข้ามคลองสำโรง เพื่อก่อสร้างทางขึ้นลงสถานีสำโรง ท่อระบายน้ำ ท่อร้อยสายไฟฟ้า เปิดให้เลี้ยวขวาแยกเทพารักษ์ 3 แทน เริ่ม 28 มี.ค. นาน 5 เดือน ผลงานสายสีเขียวถึงเดือน มี.ค.คืบ 52%
ช.การช่าง,ปิดยูเทิร์น,สะพานสำโรง,ท่อระบายน้ำ,ท่อร้อยสายไฟฟ้า,พรณรงค์ สิริโยธิน,สมุทรปราการ,สถานีเอราวัณ,ไทยรัฐฉบับพิมพ์,ข่าว,ข่าวทั่วไทย